open-index/open-wikipedia-markdown huggingface dataset:
DS «Pelle»

**DS «Pelle»** er et norsk dampskip. Hun ble bygget i 1882 av Motala Mek. Verkstad i Sverige som lystyacht for grosserer og bryggerieier Herman Eger i Kristiania, og ble da døpt «Pippi». Hun var på 11,82 bruttotonn, hadde en lengde på 43,2 fot og ble drevet av en dampmaskin på 15 hk.

Eieren døde kun et halvt år etter at hun ble ferdigstilt, og i 1883 ble skipet solgt til kapteinen Thomas M. Strømberg på Hisøy for 9000 kroner, og ble omdøpt til DS «Pelle». Det var eier av Hove gård, Hans Aalholm, som sto for betalingen. Skipet ble brukt som transportskip fra gården på Tromøy til Arendal sentrum. Det ble så solgt til kaptein Andreas Terkildsen, som startet med faste rutetider og opprettet et aksjeselskap. Etter en ombygging i 1902 hadde hun plass til 62 passasjerer. Jacobsen og Thorsen kjøpte henne i 1910 for 9250 kr, og fortsatte fergedriften frem til 1961. Fergedriften opphørte både fordi det var kommet broforbindelse til fastlandet – Tromøybrua – og fordi hun var i dårlig forfatning. I 1964 kjøpte Norsk Veteranskibsklub henne for 5250 kr, og hun ble fraktet på slep fra Arendal til Oslo. Et fotografi tatt i 1966 indikerer at hun var under damp da.

Skipet hadde i sin tid hele tre forlis, og i 1978 ble båten satt på land i en svært dårlig tilstand. Pelles Venner ble opprettet i 1999. Stiftelsen D/S Pelle ble opprettet i Arendal i 2007, for å få Pelle tilbake til Arendal og få restaurert henne. Hun ble kjøpt av stiftelsen for 100 kr i 2017, og i desember 2017 var hun tilbake i Arendal.

Per 2025 er hun på Bredalsholmen Dokk- og Fartøyvernsenter.

Den opprinnelige dampmaskinen til Pelle befinner seg på Norsk Teknisk Museum i Oslo.

## Vernestatus
I 1991 ble «Pelle» erklært verneverdig av Riksantikvaren, og i 2018 ble hun vernet av samme instans med følgende begrunnelse:«På bakgrunn av en samlet vurdering av fartøyets historie, alder/epoke, autentisitet, geografiske tilhørighet, historiske betydning og organisatoriske forhold rundt fartøyet, vurderer Riksantikvaren at D/S "Pelle" oppfyller kriteriene som ligger til grunn for status som vernet skip.»

## Referanser




## Eksterne lenker
*Norsk Veteranskibsklub om DS «Pelle»
Universitat d’Andorra

**Universitat d'Andorra** (UdA) er et statlig lærested i Sant Julià de Lòria i Andorra. Det ble grunnlagt i 1988 og er landets første universitet. 

UdA har utdanninger i sykepleie, pedagogikk, bedriftsledelse og informatikk. I andre fag fungerer det som et senter for fjernundervisning i samarbeid med utenlandske læresteder, i særdeleshet Universitat Oberta de Catalunya.

UdA er medlem av European University Association og deltar i Xarxa Vives-samarbeidet.

## Referanser


## Eksterne lenker
* 
*
Tatsuya Iwasaki

**Tatsuya Iwasaki** (født 岩崎 達也, Iwasaki Tatsuya, 20. juni 1969) er en japansk karatemester. Han har sort belte i Kyokushin Karate. Han er trener sammen med Terutomo Yamazaki. 

## Karate og Mixed Martial Arts
I 1990-tallet var Iwasaki med på en gren som het Kawasaki Seongnam. Iwasaki var mester i 1990-tallet i Japan, i en alder av 21 år. I slutten av 1995 slo han Kiyoshi Tamura for andre gang og ble karatemester.

Den 27. januar 2002 i Pancras tilbydde Sanae Kikuta en 3 minutters lang kamp men Iwasaki takket nei.

Den 28. august på PRIDE Shockwave debuterte han i sin første MMA-kamp mot Pride-mellomvekt-mesteren Wanderlei Silva. Han tapte kampen via TKO (slag og spark) i runde 1. Silva uttalte seg som følgende «Karate ligger ikke i seier eller tape" "Hvis du ønsker sjansen til," sa han.

## MMA meritter

## Referanser


## Eksterne lenker
* Profil på Sherdg
Ivan Kupala

**Ivan Kupala** ( på russisk *Иван-Купала*, belarusisk *Купалле*, ukrainsk *Івана Купала* og polsk *Noc Kupały*) er den tradisjonelle midtsommerfesten, feiringa av sommersolverv eller sankthans, i Russland, Belarus, Polen og Ukraina. På samme måte som den norske og nordeuropeiske sankthansfeiringa, er Ivan Kupala opprinnelig en hedensk frukbarhetsfest som kirken overtok ved å knytte den til Johannes døperen. Etter «moderne» gregoriansk kalender feires kvelden og natta mellom 6. og 7. juli, som tilsvarer 23. og 24. juni i den julianske kalenderen som den ortodokse kirken følger flere steder.

Ivan Kupala svarer til Korotsjun (på russisk Корочун), den slaviske feiringa av vintersolverv.

## Bakgrunn og feiring

Navnet Ivan Kupala er satt sammen av de russiske navnene for Johannes og den slaviske sol- og lysguden Kupala. Dagen er således en sammensmeltning av den kristne sankthans og en hyllest av den slaviske guddommen. Også i moderne tid er den slaviske midtsommernatta kjent som en spektakulær hedensk fest. Flere av skikkene er knyttet til vann, fruktbarhet og selvrenselse. Det er vanlig at unge jenter legger ned kranser, laget av markblomster og prydet med stearinlys, i bekker og elver for å lese av framtida på måten kransene driver avsted. En annen skikk er at unge par skal hoppe over sankthansbålene denne kvelden.

Det er ellers gammel folketro at Ivan Kupala-natta er den eneste tida på året da bregnene blomstrer. Den som finner en bregneblomst på Ivan Kupala, vil ifølge denne forestillinga vinne rikdom og herlighet og bli svært lykkelig. Derfor er det flere som søker gjennom skogene etter «magiske», blomstrende bregner da, blomster som i virkeligheten ikke eksisterer, men er et fantasiprodukt. I Nikolai Gogols novelle *Sankthansnatt* («Ivan Kupala-natta») finner en ung mann en eventyrlig bregneblomst som også blir en forbannelse for ham. Den legendariske heksesabbaten på Ivan Kupala inspirerte Modest Mussorgskij til å skrive sitt symfoniske tonedikt *En natt på Bloksberg* i 1867. Den polsk-norske illustratøren Justyna Nyka utgav i 1993 bildeboka *Bregneblomsten* der eventyret om jakten på den lykkebringende blomsten bygger på den samme tradisjonen.

I Polen blir festen feiret til minne om Johannes Døperen som *Noc Świętojańska*, «sankthansaften» 24. juni. En kortere betegnelse er *Wianki* («krans»).

## Se også
* Sankthans

## Eksterne lenker
* Ivan Kupala-natta (på engelsk)
* Feiring av Ivan Kupala i Russland (på engelsk)
Filmen om Ole Brumm

***Filmen om Ole Brumm*** (originaltittel: *The Many Adventures of Winnie the Pooh*) er en amerikansk tegnet musikal-komedie for barn fra 1977, regissert av Wolfgang Reitherman og John Lounsberry. Den ble produsert av Walt Disney Pictures og er basert på A.A. Milnes bøker om Ole Brumm. Filmen består egentlig av tre kortfilmer som tidligere har gått på kino hver for seg: *Ole Brumm og honningtreet* (1966), *Ole Brumm og blåsbortdagen* (1968) og *Ole Brumm og Tigergutt* (1974). TV-versjonen av kortfilmene ble oversatt til norsk av Sven Lange.

Filmen er den 22. i rekken av Disneys klassikere.

## Om filmen
Den ble aldri satt opp på kino i sin helhet i Norge, kun som separate kortfilmer både med norske og engelske stemmer. De tre kortfilmene ble senere re-dubbet for NRK. På 80-tallet ble de tre kortfilmene gitt ut på video av Select Video, men hadde kun rettigheter til å bruke den første norske dubben til den *Ole Brumm og Tigergutt*. *Ole Brumm og honningtreet* med den første norske dubben var tilgjengelig på en singel-VHS, som var utgitt av Statens filmsentral sammen med *Ole Brumm og Tigergutt*, med den første norske dubben, og med andre korte Disney-filmer. Den norske versjonen av filmen i sin helhet ble vist på TV3 i 1995 og 1996 under tittelen *Ole Brumms mange eventyr*. I 1997 ble filmen utgitt på video under tittelen *Filmen om Ole Brumm* med den samme dubben.

### Anmelderne
Den ble godt mottatt av anmelderne, noe som gjenspeiles i at den har fått 100 % på Rotten Tomatoes.

## Stemmer
### Norske stemmer (70-tallet)
* Per Asplin som Ole Brumm, Tussi, Ugla, Petter Sprett (kaninen), Jordrotta, Tigergutt og sangstemme
* Johannes Eckhoff som forteller

### Norske stemmer (1980/81)
* Rolf Just Nilsen / Lasse Kolstad som Ole Brumm
* Tor Stokke / Per Theodor Haugen som Tigergutt
* Lasse Kolstad / Tor Stokke som Tussi
* Linn Stokke som Nasse Nøff og Kengubarnet Ru
* Katja Medbøe som Kristoffer Robin og Kengu
* Helge Reiss som Ugla, Petter Sprett og fortelleren
* Sverre Holm som Jordrotte

### Norske stemmer (1995)
* Helge Winther-Larsen som forteller
* Ivar Nørve som Ole Brumm og Tussi
* Anders Hatlo som Ugla og Tigergutt
* Harald Mæle som Nasse Nøff og Petter Sprett
* Gaute Skjegstad som Kristoffer Robin
* Hans Fredrik Løvold som Kengubarnet
* Kari-Ann Grønsund som Kengu

## Referanser


## Eksterne lenker
* 
*
Reginald Owen

**John Reginald Owen** (født 5. august 1887 i Wheathampstead, Hertfordshire, død 5. november 1972 i Boise, Idaho) var en britisk skuespiller.  Han var mest kjent for *[[Mary Poppins (film)|Mary Poppins]]* (1964) og *[[Hokus Pokus Kosteskaft]]* (1971).

## Filmografi (utvalg)
* 1911 – *[[Henry VIII (film fra 1911)|Henry VIII]]*
* 1929 – *[[Hemmelig elskov]]*
* 1931 – *[[Platinum Blonde]]*
* 1932 – *[[En kvinne befaler]]*
* 1933 – *[[En studie i rødt (1933)|En studie i rødt]]*
* 1933 – *[[Dronning Christina (1933)|Dronning Christina]]*
* 1934 – *[[Siste skrik fra Paris]]*
* 1934 – *[[Den store Rothschild]]*
* 1934 – *[[En kvinnes slave]]*
* 1934 – *[[Mitt hjerte for deg]]*
* 1935 – *[[Hennes første eventyr]]*
* 1935 – *[[Anna Karenina (1935)|Anna Karenina]]*
* 1935 – *[[To byer (1935)|To byer]]*
* 1936 – *[[Den store Ziegfeld]]*
* 1936 – *[[Kjærlighet på farten]]*
* 1937 – *[[Hennes personlige eiendom]]*
* 1937 – *[[En brud i rødt]]*
* 1942 – *[[Ut av skodden]]*
* 1942 – *[[Mrs. Miniver]]*
* 1942 – *[[Årets kvinne]]*
* 1943 – *[[Den røde rosen]]*
* 1946 – *[[Celestines dagbok]]*
* 1964 – *[[Mary Poppins (film)|Mary Poppins]]*
* 1971 – *[[Hokus Pokus Kosteskaft]]*

## Referanser


## Eksterne lenker
* 
*
Det Private Beredskab til Afvikling af Nødlidende Banker, Sparekasser og Andelskasser

**Det Private Beredskab til Afvikling af Nødlidende Banker, Sparekasser og Andelskasser** er en dansk forening stiftet av Finansrådet som en beredskap dersom banker, sparekasser eller andelskasser blir «nødlidende» og nærmer seg konkurs. Staten stiller i perioden frem til og med 30. september 2010 ubegrenset statsgaranti for foreningens medlemmer.

Det er i den forbindelse foreningens formål å medvirke til at nødlidende pengeinstitutter, som alternativ til en konkurs, kan avvikles ved at et annet pengeinstitutt overtar og viderefører det nødlidende pengeinstituttet. Det Private Beredskab administrerer avviklingen på den måte at foreningen tilfører midler eller stiller garantier til dekning av innskytere og andre ikke-etterstilte kreditorer, samtidig med at de innhenter overtagelsestilbud for større eller mindre deler av virksomheten forøvrig.

Foreningens medlemmer består av danske banker, sparekasser og andelskasser samt danske filialer av utenlandske penge- og kreditinstitutter.
Tu’Ba

***Tu'Ba*** er et musikkalbum med Live Maria Roggen og Lars Andreas Haug, utgitt i 1998. Dette er duoens eneste plate.

## Sporliste
# «Steps»
# «Elephant Climbing»
# «En aalls stemning»
# «Quietude»
# «Woodstock»
# «Snirkelsirkler»
# «Sleeping Clowns»
# «Of Wishes and Desire»
# «Alone, Now»
# «Klorerte trikkebilletter»
# «Someone to Watch Over Me»

## Eksterne lenker
*
Krister Wemberg

**Krister Wemberg** (født 21. februar 1992) er en norsk tidligere fotballspiller. 

Han debuterte hjemme mot Notodden den 26. april 2009 for Moss vant kampen 1-0. 

## Referanser


## Eksterne lenker
*
Austin Nichols

**Austin Nichols** (født 24. april 1980 i Ann Arbor i Michigan, vokst opp i Austin i Texas) er en amerikansk skuespiller. 

Han har blant annet hatt rollen som Julian Baker i *[[One Tree Hill]]* og John Monad i HBO-serien *[[John from Cincinnati]]*. Han har også hatt roller i filmer som *[[The Day After Tomorrow]]* og *[[Wimbledon (film)|Wimbledon]]*. Han hadde også en rolle i filmen Prayers for Bobby fra 2009.

Han er samboer med kollega Sophia Bush fra *One Tree Hill*.

## Eksterne lenker
*
Tendenskunst

**Tendenskunst**, **tendensmaleri**, **tendensdiktning**, **tendenslitteratur** og liknende er billedkunst, litteratur og så videre der kunstneren bevisst går inn for eller agiterer for aktuelle politiske, sosiale, moralske eller religiøse oppfatninger. 

## Tendenskunst
Begrepet *tendenskunst* var opprinnelig en kritikeretikk fra 1930, myntet på arbeider av norske billedkunstnere som tok opp samfunnsmessige misforhold og sosiale motsetninger. Betegnelsen ble først brukt om en mer allment rettet samfunnskritikk, ofte med sterke pasifistiske elementer, siden mer spesielt om en kunstretning innen norsk modernisme som oppsto i mellomkrigsåra og varte fra ca. 1920 til ca. 1950. Typiske representanter var engasjerte utøvere som Alf Rolfsen og Per Krohg som forsøkte å spre kunnskap og kunst til et bredt, folkelig publikum gjennom store, kubistiske freskomalerier.

Den politiske tendenskunsten, og annen fortellende oppdragskunst med et overordnet budskap, har ofte blitt vurdert som mindre viktig enn fri, selvstendig kunst. Likevel kan slik kunst være like estetisk betydningsfull som den tilsynelatende upolitiske «absolutte» kunsten. Tendenskunsten er dessuten interessant som kultur- og idéhistorisk fenomen.

## Tendenslitteratur
Tendenslitteratur er engasjert litteratur der forfatteren påpeker politiske, moralske eller sosiale problemer i samfunnet og forsøker å forandre det og indvidene. Problemorientert litteratur, for eksempel samfunnskritisk litteratur, særlig under naturalismen og realismen, er et tydelig eksempel på tendenslitteratur. Også satire, utopi og didaktisk diktning kan også regnes som tendenslitteratur. Etter julirevolusjonen i Frankrike 1830 oppstod det man da kalte tendensromanen.

## Se også
*Tendensroman
*Propaganda
*Motkultur
*Populærkultur
*Programmusikk

## Eksterne lenker
*  Kort om tendenskunst
* Mer om tendenskunst
Abū Ishāq Ibrāhīm al-Zarqālī

**Abū Isḥāq Ibrāhīm ibn Yaḥyā al-Naqqāsh al-Zarqālī** (født 1029 i Toledo, død 1087 i Sevilla), latinisert som **Arzachel**, var en instrumentmaker og en ledende astronom innen teoretisk og anvendt astronomi på sin tid. Selv om navnet hans konvensjonelt er gitt som al-Zarqālī, var den korrekte formen sannsynligvis al-Zarqālluh. Han bodde i Toledo, i Castilla, Al-Andalus (nå Spania) og flyttet senere til Córdoba. Hans arbeid inspirerte en generasjon av islamske astronomer i Andalucía.

Krateret Arzachel på månen er oppkalt etter ham.

## Referanser
Sundsvall sentralstasjon

**Sundsvall sentralstasjon** er en grenstasjon som forbinder Mittbanan med Ostkustbanan og med Ådalsbanan. Den ligger i Sundsvall kommune ved havna, rundt 1&nbsp;km sørøst for Sundsvall busstasjon.

Den blir betjent av regionaltog til Umeå, Östersund og Gävle, og av nattog mellom Narvik og Stockholm og mellom Storlien/Umeå og Göteborg.

|}

## Eksterne lenker
* Om stasjonen på stationsinfo.se
* Sveriges Järnvägsstationer avsnitt S
Byluftlisten

**Byluftlisten** var en politisk organisasjon, etablert i 2010, som hadde som formål «få slutt på den helseskadelige byluften i Bergen med en gang og for all fremtid».

Partiprogrammet omfattet i hovedsak tiltak for å bedre forurensingssituasjonen i byen, blant annet ved å begrense veitrafikk, skipstrafikk og vedfyring. Også i andre saker forsøkte programmet å knytte an til byluftspørsmålet.

Ved kommune- og fylkestingsvalget 2011 stilte Byluftlisten lister til både Bergen bystyre og Hordaland fylkesting. Byluftlisten fikk 1&nbsp;435 stemmer (1,1 % av stemmene) ved bystyrevalget og ett mandat i bystyret (Endre Tvinnereim). Ved fylkestingsvalget i Hordaland fikk partiet 1&nbsp;436 stemmer (0,6 % av stemmene) og ingen mandater i fylkestinget. Førstekandidat til fylkestinget var Frøy Gudbrandsen. 

I 2014 anså Byluftlisten at den hadde klart å sette byluftsaken på bystyrets dagsorden, og ville ikke stille lister ved neste valg. Tvinnereim meldte overgang til Arbeiderpartiet.

## Referanser
Tan Zuoren

**Tan Zuoren** (kinesisk: 谭作人, født 15. mai 1954 i Chengdu i Folkerepublikken Kina) er en kinesisk forfatter, naturvernsaktivist og borgerrettsforkjemper. 

Han kritiserte de mangelfulle byggemetodene som kan ha ført til særlig mange sammenbrudd av skolebygninger under jordskjelvet i Wenchuan i 2008, og ble deretter (2009) arrestert og i februar 2009 dømt til fem års fengsel.
Chevron (andre betydninger)

**Chevron** kan sikte til:
* Chevron, egentlig Chevron Corporation, tidligere ChevronTexaco, et av verdens største olje- og energiselskaper
* Chevronbord eller sparresnitt, sikksakkornament fra romansk arkitektur, også brukt i heraldikk og som grafisk figur 
* annen skriveform på sjevron,  typografiske term for «korrekte» anførselstegn i norsk
Tychonisk system

Det **tychoniske system** var en modell for solsystemet utgitt av Tycho Brahe mot slutten av det 16. århundret. Modellen kombinerte det han anså som de matematiske fordelene med Kopernikus' system med de filosofiske og «fysiske» fordelene med det ptolemeiske systemet. 

Modellen kan ha blitt umiddelbart inspirert av Valentin Naboth og Paul Wittich, en silesisk matematiker og astronom. 

Fra nettopp Naboth og Wirrich kan Tycho ha kommet i tanker over Martianus Capella, som på 400-tallet beskrev et geoheliosentrisk system (det capellanske system) - skjønt annerledes: Her er Merkur og Venus i sirkelbaner rundt Solen, som i sin tur sirkler rundt Jorden. Kopernikus, som viser til Capellas teori, fremførte til og med muligheten for å utvide dette ved det at de andre tre av de de den gang seks kjente planeter også skulle sirkle rundt solen. Dette var blitt forespeilet av den irske karolingiske lærde Johannes Scotus Eriugena på 800-tallet, oom gikk et skritt videre en Martianus Capella vad å foreslå at både Mars og Jupiter også kretset rundt Solen. 

En lignende geoheliosentrisk modell ble også tidligere foreslått av Nilakantha Somayaji ved Kerala-skolen for astronomi og matematikk. Det var i 1501 - denne indiske teorien kan knapt ha vært kjent for Brahe, ettersom den også var fra en fjernere kultursfære.  Somayaji var den første som presenterte et geoheliocentric der alle planetene (Merkur, Venus, Mars, Jupiter og Saturn) kretser rundt Solen, som i sin tur kretser rundt Jorden.

## Referanser
Großprofil

**Großprofil** er betegnelsen på størrelsen (tunneltversnittet) på de nyere U-Bahn-linjene i Berlin – linjene U5, U6, U7, U8, U9 og U55. Bredden er 2,65 meter som er 35 cm mer enn Kleinprofil. På linjer med Großprofil kan det riktignok kjøres vogner som trafikkerer linjer med Kleinprofil, men de må utstyres med et brett foran inngangsdørene som utligner ulikheten i størrelsen.

I praksis brukes det bare Großprofil-vogner på disse strekninger. Det finnes to forbindelser mellom de to nettene. Den ene er mellom Klosterstraße på U2 i retning nordover mot Alexanderplatz og går gjennom den såkalte Waisentunnel som også forbinder U5 og U8. Den ble åpnet i 1952 og heter Klostertunnel.  Den andre er mellom stasjonene Deutsche Oper på U2 og Richard-Wagner-Platz på U7.
Liste over statsledere i 1195

## Europa

### [[:Kategori:Geistelige fyrstedømmer innen Det tysk-romerske rike|Geistelige tysk-romerske fyrstedømmer]]
** **[[Schwerin bispedømme|Schwerin]]** – Brunward, biskop  (1191–1238)

## Amerika

## Eksterne lenker
* A.M.H.J. Stokvis (Leiden,1889):  «Manuel d'Histoire, de Généalogie et de Chronologie de tous les états du globe»
* http://my.raex.com/~obsidian/regindex.html
Kerala-skolen for astronomi og matematikk

**Kerala-skolen for astronomi og matematikk** var en skole for matematikk og astronomi dannet av Madhava av Sangamagrama i Kerala, Sør-India. Skolen blomstret mellom det 14. og 16. århundre og de opprinnelige oppdagelsene gjort av skolen synes å ha endt med Narayana Bhattathiri (1559–1632). I forsøket på å løse astronomiske problemer skapte Kerala-skolen en rekke viktige matematiske begreper. Deres viktigste resultater &ndash; serieekspansjon for trigonometriske funksjoner &ndash; ble beskrevet i sanskritvers i en bok av Neelakanta, kalt *Tantrasangraha*, og senere av en ukjent forfatter i en kommentar til dette verket, kalt *Tantrasangraha-vakhya*.

Teoremene var fremsatt uten beviser, men beviser for sinus-, cosinus- og den inverse tangensrekken ble bevist et århundre senere i verket *Yuktibhasa* (c.1500-c.1610), skrevet i malayalam av Jyesthadeva, og i en kommentar til *Tantrasangraha*.

## Referanser
Edward Yang

**Edward Yang** (født 6. november 1947 i Shanghai, død 29. juni 2007 i California) var en av de ledende filmskapere av taiwansk kino og film på 1900-tallet. Yang ble tildelt en Best Director Award i Cannes for hans film Yi Yi i 2000. 

Etter å ha studert elektroteknikk ved National Chiao Tung University, begynte Yang ved Universitetet i Florida, der han fikk en mastergrad i elektronikk i 1974. Yang ble senere tatt opp ved Harvard Graduate School of Design, men han valgte å ikke begynne der. Deretter reiste han til Seattle for å arbeide med datamaskiner og programvare. Yang ble på denne tiden inspirert av filmer av den italienske regissøren Michelangelo Antonioni. Han giftet seg med den taiwanske pop-sangeren og musikk-legenden Tsai Chin i mai 1985. De tok ut skilsmisse i august 1995, og Yang giftet seg senere med pianisten Kai-Li Peng. 

For filmen *A Brighter Summer Day*, vant Yang en pris ved The Tokyo International Film Festival, og en Golden Horse Award for beste film. I 2000 dannet Yang filmstudioet Miluku Technology & Entertainment som produserte animerte filmer og TV-serier. Den første animerte filmen i 2007, men prosjektet ble avbrutt da Yang ble syk med kreft. Yang døde 29. juni 2007, i hans eget hjem i Beverly Hills, som et resultat av komplikasjoner etter en syv år lang kamp mot tykktarmskreft. Yang etterlot seg sin kone, konsertpianisten Kaili Peng, og sønnen Sean. Yang ble gravlagt ved Westwood Village Memorial Park Cemetery.

## Referanser


## Eksterne lenker
*
Östersund sentralstasjon

**Östersund sentralstasjon** er en grenstasjon som forbinder Mittbanan med Inlandsbanan. Den ligger i Östersund kommune ved Storsjön, sør for sentrum. 

Den blir betjent av regionaltog til Trondheim og Sundsvall, og av fjerntog mellom Duved og Stockholm.

|}

## Eksterne lenker
* Om stasjonen på stationsinfo.se
* Sveriges Järnvägsstationer avsnitt Ö
Nilakantha Somayaji

**Kelallur Nilakantha Somayaji** (, hindi: ) (født 14. juni 1444, død 1544) (også referert til som **Kelallur Comatiri**) var en stor indisk matematiker og astronom fra Kerala-skolen for astronomi og matematikk. Et av hans mest innflytelsesrike verker var den omfattende astronomiske avhandlingen *Tantrasamgraha*, fullført i 1501. Han komponerte også en utførlig kommentar til *[[Aryabhatiya]]*, kalt *Aryabhatiya Bhasya*. Her diskuterte Nilakantha utvidelse av uendelige rekker i trigonometriske funksjoner og problemer med algebra og sfærisk geometri. *Grahapareeksakrama* er en håndbok for å foreta astronomiske observasjoner basert på datidens instrumenter.

## Referanser
Helen Traubel

**Helen Francesca Traubel** (født 16. juni 1899 i St. Louis, Missouri, død 28. juli 1972 i Santa Monica, California) var en amerikansk opera-og konsertsanger. 

Traubel ble født inn i en velstående familie i Missouri av tysk avstamning. Hun var datter av Otto Ferdinand Traubel, en farmasøyt, og hans kone Clara Traubel (født Stuhr). Hun studerte sang i hennes hjemby og senere i New York City med Giuseppe Boghetti som lærer. Traubel debuterte som konsert-sanger med Saint Louis Symphony Orchestra i 1923, og i 1926 fikk hun sitt første tilbud om å delta i Metropolitan Opera under dirigent Rudolph Ganz. 

Traubel gjorde sin første opptreden på en opera-scene den 12. mai 1937, da komponisten Walter Damrosch ba henne om å skildre rollen som Mary Rutledge i verdenspremieren av hans opera The Man Without a Country on Met. Senere samme året debuterte hun med Chicago City Opera Company som hun var aktiv hos inntil selskapet gikk konkurs i 1939. I 1940 sluttet hun seg til Chicago Opera Company. Men dette selskapet gikk konkurs i 1946.

Traubel sang i flere forestillinger ved San Francisco Opera i 1945 og 1947 der hun gjorde sin debut med dette selskapet som Brünnhilde i Die Walküre den 9. oktober 1945. I 1948, mens hennes karriere var på dens høyde, avtalte USAs daværende president Harry S. Truman henne om å opptre som rådgiver for hans datter, Margaret, som håpet å lansere sin karriere som klassisk sanger. Traubel utga i 1959 sin selvbiografi, St. Louis Woman, som inneholder en redegjørelse for de tre årene hun tilbrakte i rollen som rådgiver for presidentens datter.

Hennes første ektemann, Louis Franklin Carpenter, var en bilselger fra St. Louis. Paret giftet seg i 1922, men ble snart separert. Helen Traubel døde av et hjerteinfarkt i Santa Monica, California, da hun var 73 år gammel, og hun ble begravet ved Westwood Village Memorial Park Cemetery i Los Angeles i California. Helen Traubel ble tildelt en stjerne på Hollywood Walk of Fame ved 6422 Hollywood Boulevard. I 1994 ble Traubel tatt opp i St. Louis Walk of Fame.

## Referanser


## Eksterne lenker
* 
* 
*
Maragha-observatoriet

**Maragha-observatoriet** (persisk:رصدخانه مراغه) er et tidligere astronomisk observatorium etablert i 1259 av Nasir al-Din al-Tusi, en iransk vitenskapsmann og astronom. Observatoriet ligger vest for Maragheh, i provinsen Øst-Aserbajdsjan, Iran.

I dag består observatoriet av ruiner. Deler av utstyret som ble brukt er bevart i Dresden, Tyskland. For å beskytte ruinene mot ytterligere ødeleggelser har myndighetene i Iran bygget en kuppel over ruinene.
Ruth Winsnes Ravndal

**Ruth Winsnes Ravndal** (1930&ndash;2010) var musikkpedagog og forfatter av fagbøkene *Førskolebarn og Musikk* (1974) og *Musikalske uttrykk i småskolens hverdag* (1986) og sangboka *Blomstre Min Sang* (1980). 

Hun var førsteamanuensis i musikk ved Dronning Mauds Minne i Trondheim.  Ledet skoleradioprogram i NRK i en årrekke på 70-tallet. Hun holdt kurs og foredrag i hele landet, og blant annet i Tyskland, Finland og på Island. Prosjektleder for *[[Edvard Grieg|Grieg]] i barnehagen* i 1993.

Hun var også konsertpianist, og bl.a. solist med Symfoniorkesteret ved Høgskolen i Volda. Forestilling om Mozart for Rikskonsertene på 70-tallet sammen med Norunn Illevold Giske.

## Referanser
Li Runrun

**Li Runrun** (født 24. februar 1983) er en kinesisk friidrettsutøver, som konkurrerer i lengdehopp. Han representerte Kina under Sommer-OL 2008, der han ble nummer 15, og utslått i kvalifiseringen. 

## Referanser


## Eksterne lenker
*
Li Yanxi

**Li Yanxi** (født 26. juni 1984 i Shijiazhuang i provinsen Hebei i Folkerepublikken Kina) er en kinesisk friidrettsutøver, som konkurrerer i tresteg. Han representerte Kina under Sommer-OL 2008, der han ble nummer 10.

## Referanser


## Eksterne lenker
*
Ren Longyun

**Ren Longyun** (født 12. oktober 1987 i Minhe i provinsen Qinghai i Folkerepublikken Kina) er en kinesisk friidrettsutøver, som konkurrerer i maraton. Han representerte Kina under Sommer-OL 2008, der han ikke startet.

## Referanser


## Eksterne lenker
*
Estelle Winwood

**Estelle Winwood** (født 24. januar 1883 i Kent, død 20. juni 1984) var en engelsk skuespiller på teater og film som flyttet til USA på midten av skuespiller-karrieren. 

Winwood bestemte seg da hun var fem år for at hun ønsket å bli skuespiller. Med morens støtte og farens misbilligelse, trente hun til å bli skuespiller ved Lyric Stage Academy i London, før hennes profesjonelle skuespiller-debut i Johannesburg i en alder av 20 år. Under første verdenskrig arbeidet Winwood ved Liverpool Repertory Company i Liverpool, Lancashire før han begynte hun en karriere ved West End-teateret i London. 

Winwood flyttet til USA i 1916 og hun fikk sin debut på Broadway i New York City. Hun hadde sin film-debut i Night Angel i 1931, men hennes scener i denne filmen ble kuttet ut før filmen kom på markedet. Hennes offisielle film-debut kom i 1933 med filmen The House of Trent og Quality Street i 1937. Hennes andre filmer inkluderer Darby O'Gill og Little People (1959), The Misfits (1961), The Magic Sword (1962), The Notorious Landlady (1962), Dead Ringer (1964), Camelot (1967) og The Producers (1968). 

Winwood hadde sin siste TV-opptreden, i 1979 i en episode av TV-serien Quincy da hun var 96 år gammel. Da hun døde, 101 år gammel, var hun det eldste medlemmet i historien som sto oppført i Screen Actors Guild. Winwood var gift fire ganger, men hadde ingen egne barn. Hun var veldig gode venner med skuespilleren Tallulah Bankhead, som døde i 1968. Winwood døde mens hun sov i Woodland Hills, California, i 1984, da hun var 101 år gammel. Winwood ble gravlagt på Westwood Village Memorial Park Cemetery i Los Angeles, California.

## Referanser


## Eksterne lenker
*
Qotb al-Din Shirazi

**Qotb al-Din Shirazi** eller  **Qutb al-Din al-Shirazi** (, født 1236 i Kazerun, død 7. februar 1311 i Tabriz) var en persisk muslimsk polyhistor og poet som bidro innen astronomi, matematikk, medisin, fysikk, musikkteori, filosofi og sufisme.

Han virket fremfor alt i Shiraz, Maragha, Juvain, Anatolia (Konya, Sivas, Malatya) og i Syria. 

## Naturfilosofisk virke
Han er særlig kjent for et verk han forfattet sammen med sin lærer Nasir ad-Din at-Tusi, med kritikk av Ptolemeus' *[[Almagest]]*, videreføring av Alhazens optiske eksperimenter og for den første riktige forklaringf av regnbuens oppbygging. Ved siden av astronomi og fysikk beskjeftiget Quṭb ad-Dīn seg også utførlig med medisin og matematikk og med tradisjonelle islamske temaer.

Quṭb ad-Dīns mest kjente astronomiske verker er *Nihāyat al-idrāk fī dirāyat al-aflāk* («Grensene for inntrenging i himmelkunnskap», ferdig 1281) og *At-Tuḥfatu-š-šāhīya* («den kongelige gave», 1284). Begge omhandler hans midell for planetens bevegelser, som representerte en forbedring av den ptolemeiske episykliske modell.

Innen matematikken skrev han avhandlingen *Fī ḥarakāt ad-daḥrağa wa-n-nisba baina-l-mustawā wa-l-munḥanā* («Om avrullingsbevegelser og forholdet mellom plan og kurve»), formodentlig om elementær sykloidegeometri.

## Religiøst forfatterskap
Quṭb ad-Dīn stammet fra en slekt som fostret mange sufis (islamiske mystikere), og virket også selv som en. I denne rolle skrev han en berømt kommentar til *Ḥikmatu-l-išrāq* av Shahab ad-Din Yahya Suhrawardi, et innflytelsesfullt verk innen sufismen. Qutb ad-Din asch-Schirazis mest kjente religiøse skrift er imidlertid fry persiske verket *Durrat al-tāğ li-Ġurrat ad-dībāğ* («Perlekronen») fra 1306. Sitt kjenskap til spekulative mystikk (arabisk: *ʿirfān*) ervervet han seg som studier under Ṣadr ad-Dīn al-Qūnawī, som i sin tur var en av Ibn Arabis fremste disipler.

Quṭb ad-Dīn har også forfattet en kommentar til Koranen.

## Verker
### Matematikk
* *Tarjoma-ye Taḥrir-e Oqlides* 
* *Risala fi Harkat al-Daraja*

### Astronomi og geografi
* *Eḵtiārāt-e moẓaffari* 
* *Fi ḥarakāt al-dahraja wa’l-nesba bayn al-mostawi wa’l-monḥani* 
* *Nehāyat al-edrāk *
* *Ketāb faʿalta wa lā talom fi’l-hayʾa*
* *Šarḥ Taḏkera naṣiriya*
* *Al-Tuḥfa al-šāhiya fi’l-hayʾa'
* *Ḥall moškelāt al-Majesṭi* 

===Filosofi===
* *Dorrat al-tāj fi ḡorrat al-dabbāj* 
* *Šarḥ Ḥekmat al-ešrāq Šayḵ Šehāb-al-Din Sohravardi*

===Medisin===
**Al-Tuḥfat al-saʿdiyah* eller *Nuzhat al-ḥukamāʾ wa rawżat al-aṭibbāʾ*,
**Risāla fi’l-baraṣ*
**Risāla fi bayān al-ḥājat ila’l-ṭibb wa ādāb al-aṭibbāʾ wa waṣāyā-hum*

===Annet (utvalg; blant annet religion, sufisme, teologi, rett, lingvistikk, retorikk)===
**Al-Enteṣāf* 
**Fatḥ al-mannān fi tafsir al-Qorʾān*
* *Ḥāšia bar Ḥekmat al-ʿayn*
**Moškelāt al-eʿrāb*
**Moškelāt al-tafāsir* eller *Moškelāt al-Qorʾān*
**Meftāḥ al-meftāhá*
**Šarḥ Moḵtaṣar al-oṣul Ebn Ḥājeb*
**Sazāvār-e Efteḵā*
**Tāj al-ʿolum* 
**al-Tabṣera''

## Referanser


## Eksterne lenker
*  (PDF version)
*
Huang Qifan

**Huang Qifan** (kinesisk: 黄奇帆, pinyin: *Huáng Qífān*, født i 1952 i Zhuji i provinsen Zhejiang i Folkerepublikken Kina) er en kinesisk kommunistisk politiker. 

Hen studerte ved Shanghai mekanikerhøyskole 1974-1977 og ble medlem av Det kinesiske kommunistiske parti i 1976. Han hadde en lang karriere i Shanghais lokalpolitikk, var en av assistentene til statsminister Zhu Rongji, og ble i 2001 viseborgermester av Chongqing. I 2009 ble han fungerende borgermester i Chongqing, og året etter byens borgermester. 

## Eksterne lenker
*  
* Videosnutt med Huang Qifan på Youtube
John Bevis

**John Bevis** (født 31. oktober 1693 eller 10. november 1695 i Old Sarum, Wiltshire, død 6. november 1771) var en engelsk lege og astronom, best kjent for å ha oppdaget krabbetåken i 1731.

Bevis observerte også en okkultasjon mellom Venus og Merkur 28. mai 1737, og han observerte og fant en regel formørkelser av Jupiters måner. Fra observasjoner med teleskopet ved Stoke Newington, Middlesex, satte han sammen en stjernekatalog (mer lignende et atlas) med tittelen *Uranographia Britannica*.

## Referanser


## Eksterne lenker
* 
* Kort biografi hos SEDS
* ''Uranographia Britannica'', ca. 1745 – Full digital faksimile.
Dong Jimin

**Dong Jimin** (født 10. oktober 1983 i Gaoyou i provinsen Jiangsu i Folkerepublikken Kina) er en kinesisk friidrettsutøver, som konkurrerer i kappgang. Han representerte Kina under Sommer-OL 2008, der han ble nummer 30.

## Referanser


## Eksterne lenker
*
John Robert Oosthuizen

**(John) Robert Oosthuizen** (født 23. januar 1987) er en sørafrikansk spydkaster. Han følger i sin far, Johan Oosthuizens fotspor. Oosthuizen senior fikk ikke representere sitt land internasjonalt, men kastet over 80 meter i spyd i 1990. 

Oosthuizen junior har en personlig rekord på 86,80 meter fra stevnet *Yellow Pages* i Oudsthoorn, 1. mars 2008. Kastet kvalifiserte han til Sommer-OL 2008 i Beijing, og forbedret hans gamle rekord satt under VM i friidrett 2007 i Osaka, 84,52 meter.

## Internasjonale mesterskap

## Referanser


## Eksterne lenker
*
Qi Haifeng

**Qi Haifeng** (født 7. august 1983 i Dalian i Folkerepublikken Kina) er en kinesisk friidrettsutøver, som konkurrerer i tikamp. Han representerte Kina under Sommer-OL 2008, der han ble nummer 18.

## Eksterne lenker
*
Lars Boilesen

**Lars Rabæk Boilesen** (født 1967) er en dansk næringslivsleder. Han overtok i 2010 som administrerende direktør i Opera Software etter grunnleggeren Jon von Tetzchner.

Boilesen flyttet fra Danmark til Norge i 1997, er norsk gift og per 2010 hadde han tre barn. I 2013 var han en av de best betalte ledere i Norge.

## Referanser
Silas Kiplagat

**Silas Kiplagat** (født 1989) er en kenyansk mellomdistanseløper som spesialiserer seg på 1500 meter.

Kiplagat er født i *Siboh Village* i Marakwet District, og begynte med målrettet trening for konkurranseløp i 2008, da han hadde fullført Chebara high school. Han møtte Sammy Kitwara og hans tre ganger verdensmester på 3000 meter hinder, Moses Kiptanui. Kiplagat ønsket først å følge Kitwara på de lengre distransene, men Kiptanui la merke til hans fartsegenskaper og oppfordret til mellomdistanseløp.

Kiplagat forsøkte seg også på terrengløp, og ble nummer 17 ved det kenyanske mesterskapet i terrengløp. Det var først når han løp 1500 meter at han viste sitt potensial; han vant det kenyanske fengselsmesterskapet, og ble nummer to ved det nasjonale mesterskapet i 2009, slått av kun Asbel Kiprop. Den italienske treneren, Renato Canova bidro med teknisk veiledning, og introduserte ham for den italienske manager, *Gianni Demadon*, som signerte Kiplagat. Han fikk deretter plass på 1500&nbsp;m under stevnet Herculis i Monaco.

Den europeiske debuten plasserte Kiplagat i eliten av mellomdistanseløpere. Han forbedret sin personlig rekord med fem sekunder til 3.29,27 og ble med det blant de ti beste løperne i verden gjennom tidene.

Etter at sesongen ble ferdig i Europa, reiste han til New Delhi, og vant der 1500 meter under Commonwealth Games foran James Magut.

Ved VM i friidrett 2011 i Sør-Korea kom ham på andreplass på 1500 meter, bak sin landsmann Asbel Kiprop. Ved VM i friidrett innendørs 2012 nådde han finalen, men endte på sjetteplass.

## Referanser


## Eksterne lenker
*
Vladimir Kotelnikov

**Vladimir Aleksandrovitsj Kotelnikov** (russisk  født 6. september 1908 i Kazan, død 11. februar 2005 i Moskva) var en russisk pioner innen informasjonsteori og radarastronomi. Han ble valgt som medlem i det russiske vitenskapsakademiet, avdeling for teknisk vitenskap (radioteknologi) i 1953. Han er mest kjent for å ha oppdaget, uavhengig av andre, samplingsteoremet i 1933. Kotelnikov var også leder da forskere fra Sovjetiske forskere ved Instituttet for radioteknikk og elektronikk ved det russiske vitenskapsakademiet i juni 1962 ble de første til å motta radarsignaler fra Merkur, og til å starte radarobservasjoner av planeten.

## Referanser
Made in England

***Made in England*** er det 25. studioalbumet av den engelske sangeren Elton John, utgitt i 1995 og produsert av Elton John og Greg Penny.

Albumet nådde 3. plass i England og 13. plass på Billboard Hot 100.

## Singler
Albumet inneholder tre singler utgitt på verdensbasis, «Believe», «Made in England» og «Blessed». Singlen «Believe» ble utgitt den 20. februar 1995 og nådde nummer 15 i Storbritannia og nummer 13 i USA, og den var den eneste singelen fra albumet som nådde topp 20. «Made in England» ble utgitt den 8. mai 1995 og nådde nummer 18 i Storbritannia og nummer 52 i USA. «Blessed» ble utgitt den 18. desember 1995 og nådde nummer 34 i USA. Den ble ikke utgitt i Storbritannia. En fjerde single, «Please», ble kun utgitt i Storbritannia, hvor den nådde nummer 33.

## Sporliste
Alle sangene er skrevet av Elton John og Bernie Taupin.

#«Believe» – 4:55
#«Made in England» – 5:09
#«House» – 4:28
#«Cold» – 5:37
#«Pain» – 3:49
#«Belfast» – 6:30
#«Latitude» – 3:36
#«Please» – 3:54
#«Man» – 5:15
#«Lies» – 4:28
#«Blessed» – 5:02

## Referanser


## Eksterne lenker
* ''Made in England'' på Allmusic
Forvaltningsfellesskapet Schirgiswalde

**Forvaltningsfellesskapet Schirgiswalde** var et forvaltningsfellesskap i Landkreis Bautzen (1994–2008) og Landkreis Bautzen (2008–) i Fristaten Sachsen i Tyskland. Det befant seg i den sørlige delen av kretsen, ca 12 km sør for den store kretsbyen Bautzen, i Lausitzer Bergland ved elven Spree.

Forvaltningsfellesskapet bestod av de tre kommunene Schirgiswalde, Crostau og Kirschau,  og opphørte den 1. januar 2011 gjennom opprettelsen av den nye kommunen Schirgiswalde-Kirschau.
Forvaltningsfellesskapet Neschwitz

**Forvaltningsfellesskapet Neschwitz** er et forvaltningsfellesskap i Landkreis Bautzen i Fristaten Sachsen i Tyskland. Det befinner seg i midten av kretsen, ca 10 km nordvest for den store kretsbyen Bautzen, sør for biosfærereservatet Oberlausitzer Heide- und Teichlandschaft. Bundesstraße 96 går gjennom forvaltningsfellesskapet, og sør for det går Bundesautobahn 4.

Forvaltningsfellesskapet består av de to kommunene Neschwitz og Puschwitz.
Plastilina Mosh

**Plastilina Mosh** er et meksikansk alternativt rockeband. Det blei danna i Monterrey i 1997. Medlemmene er Jonás González (vokal og gitar) og Alejandro Rosso (keyboard, programmering og bakgrunnsvokal). De veksler mellom sjangere som rock, rap og dance, og synger på både spansk og engelsk.

## Diskografi
**Studioalbum**
**[[Aquamosh]]* (1998) 
**[[Juan Manuel (album)|Juan Manuel]]* (2000)
**[[Hola Chicuelos]]* (2003)
**[[All U Need Is Mosh]]* (2008)

**EP**
**[[Niño Bomba]]* (1997)

**Samlealbum**
**[[Tasty + B Sides]]* (2006)

## Eksterne lenker
* 
* Plastilina Mosh på MySpace
L’Hospitalet de l’Infant

**L'Hospitalet de l'Infant** er en liten by i kommunen Vandellòs i l'Hospitalet de l'Infant i provinsen Tarragona i Catalonia. I 2015 hadde byen 4989 innbyggere. Byen vokste, slik navnet indikerer, fram rundt et sykehus, grunnlagt i det 14. århundre.

Stedet ligger ved Middelhavet og er kjent som en badeby. Turisme har hatt betydning for byens næringsliv og utvikling. Byen er tilknyttet RENFEs jernbanelinje mellom Tarragona og Valencia. Også Vandellòs kjernekraftverk bidro til befolkningsøkning.

## Referanser


## Eksterne lenker
* Ajuntament de Vandellòs i l'Hospitalet de l’Infant
Arinsal

**Arinsal** er en landsby i kommunen La Massana i Andorra. Folketallet lå i 2018 på . Arinsal ligger på  meters høyde i nærheten av Comapedrosa, Andorras høyeste fjell, ved elven Riu d'Arinsal, en bielv til de Valira del Nord. Stedet er utbygd med anlegg for vintersport. 

## Referanser
Kapitaldekning

**Kapitaldekning** er en andel egenkapital (ansvarlig kapital eller kjernekapital) i prosent av et beregningsgrunnlag som reflekterer hvor stor risiko en bank eller annen finansinstitusjon løper. Kapitaldekningen må ligge over en minsteandel – såkalt kapitalkrav – fastsatt i lov og forskrift. Begrepet er et nøkkeltall i finansnæringen og sier noe om soliditeten til finansinstitusjoner og verdipapirforetak.

For banker er kapitalkravet åtte prosent kapitaldekning av bankens utlån (forvaltningskapital), men det er i praksis lavere fordi vektingen av de enkelte utlånene i de fleste tilfeller justeres ned avhengig av hvilken risikogruppe de tilhører. For eksempel er lån til staten uten kapitalkrav.

Kapitalkravet er en del av de internasjonale Basel II bankreguleringene som ble utstedt av Den internasjonale oppgjørsbanken i 2004. Reguleringene er siden blitt revidert flere ganger.

## Eksterne lenker
* Lov om finansforetak og finanskonsern (finansforetaksloven)
* Norges Bank – Ord og uttrykk
Ansvarlig kapital

**Ansvarlig kapital** er den kapital som kan medregnes ved dekning av kapitalkravene etter myndighetenes forskrifter. Ansvarlig kapital kan bestå av kjernekapital og tilleggskapital og er et krav for banker og forsikringsselskaper.

## Banker

Den ansvarlige kapitalen skal dekke bankens risikoer, det vil si lån som ikke tilbakebetales og andre tap.

Kapitalkravet til bankene er at de må ha ansvarlig kapital tilsvarende minst 8 prosent av forvaltningskapitalen (utlån/innskudd), men utlånene vektlegges forskjellig avhengig av risikokategori slik at kravet i praksis er lavere. Dette forholdstallet kalles kapitaldekning.

## Eksterne lenker

* Ansvarlig kapital (Finansdepartementet)
* Forskrift om beregning av ansvarlig kapital (Lovdata) 
* Bankenes egenkapitalandel (Norges Bank)
* Ord og uttrykk (Storebrand Forsikring)
Antoni Fiter i Rossell

**Antoni Fiter i Rossell** (født 6. mai 1706 i Ordino, død 28. oktober 1748 i Barcelona) var en andorransk jurist og forfatter. 

Han var biskoppelig fogd. På oppdrag av *Consell de la Terra*, Andorras høyeste representative organ, skrev han i 1748 *Manual Digest* om Andorras historie, tradisjoner og lover. Verkets fullstendige tittel er *Manual Digest de las Valls neutras de Andorra, en lo qual se tracta de sa Antiguitat, Govern y Religio, de sos Privilegis, Usos, Preheminencias y Prerrogativas* (*Oversiktshåndbok over de nøytrale dalene i Andorra, der deres gamle historie, forvaltning og religion, deres privilegier, seder og skikker og rettigheter behandles*). *Manual Digest* er skrevet på katalansk og regnes som et viktig dokument i katalansk skriftkultur og som en viktig kilde til Andorras rett. Verket kalles derfor *Andorras bibel*. 

Originalmanuskriptet til *Manual Digest* oppbevares i Ordino, en avskrift i parlamentsbygningen *[[Casa de la Vall]]* i Andorra la Vella og en annen hos medfyrsten biskopen av Urgell.

Presten Antoni Puig utga i 1763 en redigert kortversjon av verket kalt *Politar Andorrà*. 

I 1987 innstiftet den andorranske regjeringen en litteraturpris oppkalt etter Antoni Fiter i Rossell, *Premi Fiter i Rossell de novel·la*.

## Referanser
Envalirapasset

**Envalirapasset** (katalansk: *Port d'Envalira*) er en fjellovergang i Pyreneene på veien mellom Andorra og Frankrike. Høyeste punkt ligger 2409 moh på andorransk side. 
Veien er vinteråpen. På andorransk side bærer den betegnelsen CG-2, på fransk side N22. For å lette trafikken, ble i 2002 Envaliratunnelen åpnet.

Envalirapasset er eneste ferdselsåre mellom Andorra og Frankrike. Helt opp til grensen på andorransk side ligger kjøpesenterstedet Pas de la Casa, der man kan handle avgiftsfrie varer.

## Referanser
Envaliratunnelen

**Envaliratunnelen** (katalansk: *Túnel d'Envalira*) er en 2892 meter lang veitunnel på CG-2 i Andorra. Tunnelen har sitt østlige innslag ved landsbyen Soldeu og munner i vest ut ved kjøpesenterstedet Pas de la Casa. Den ble bygget for å lette trafikken gjennom Envalirapasset, den eneste ferdselsåren mellom Andorra og Frankrike, der veien er bratt og svingete. Byggestart fant sted i 1999 og tunnelen åpnet i 2002.

## Referanser


## Eksterne lenker
* Globalvia. Túnel d'Envalira  (katalansk, spansk, fransk)
* Tunnel d'Envalira, Andorre, Andorramania (fransk)
Liste over statsledere i 1194

## Europa

### [[:Kategori:Geistelige fyrstedømmer innen Det tysk-romerske rike|Geistelige tysk-romerske fyrstedømmer]]
** **[[Schwerin bispedømme|Schwerin]]** – Brunward, biskop  (1191–1238)

## Amerika

## Eksterne lenker
* A.M.H.J. Stokvis (Leiden,1889):  «Manuel d'Histoire, de Généalogie et de Chronologie de tous les états du globe»
* http://my.raex.com/~obsidian/regindex.html
Jiang Xiaojuan

**Jiang Xiaojuan** (kinesisk: 江小涓, pinyin: *Jiāng Xiǎojuān*, født i 1957) er en kinesisk kommunistisk politiker. Hun har virket i ledende stillinger i Det kinesiske akademi for samfunnsvitenskap, og ble i juni 2011 utnevnt til assisterende direktør for forskningsrådet for Det kinesiske statsrådet.

## Eksterne lenker
* 
*
Yucca

se teksten

***Yucca*** er en planteslekt i aspargesfamilien, underfamilie Agavoideae,  bestående av 40-50 eviggrønne arter. Til felles har de sverdliknende skarpe blader arrangert i en rosett. Noen danner stamme med utgreininger, andre får et buskliknende utseende.

## Utbredelse
Den naturlige utbredelsen av *Yucca* dekker et stort område i Nord- og Mellom-Amerika. Fra Baja California i vest, nordover og inn i sørvestlige USA, gjennom det tørre ørkenlandskapet og helt nord til Alberta i Canada, øst langs Mexicogulfen og helt til atlanterhavskysten og tilgrensede stater. I sør er slekten godt representert i hele Mexico med arter som strekker seg inn i Guatemala.

*Yucca* har tilpasset seg et variert klima, fra ørken til gresslette, prærie, sanddyner, fjellandskap og subtropisk klima.

## Bruksområder
I norske hjem er yucca"palmen" en populær stueplante. Bruken av "palme"-navnet skyldes at vekstformen er noe palmeliknende, men Yucca er ikke nærmere beslektet med palmefamilien. Yucca blir også mye brukt som prydplanter i hager over hele verden, spesielt fordi den trenger lite stell, tåler tørke, kulde og varme svært godt. Både Yucca filamentosa, Y. flaccida og Y. glauca er tre vinterherdige planter som egner seg godt utendørs i store deler av Norge. Blant de stammedannende yuccaene er Y. gloriosa og Y. recurvifolia trolig de best egnende for de mildeste delene av Norge, da i hovedsak kystnære områder på Vestlandet.

Flere yucca-arter har spiselige deler; både blomstene, blomsterstengelen, frøene og i noen tilfeller også røttene har blitt brukt som matkilde.

## Arter (utvalg)

* *[[Yucca aloifolia]]* L. 
* *[[Yucca angustissima]]* Engelm. ex Trel. 
* *[[Yucca arkansana]]* Trel.
* *[[Yucca baccata]]* Torr.
* *[[Yucca baileyi]]* Woot. et Standl.
* *[[Yucca brevifolia]]* Engelm.
* *[[Yucca campestris]]* McKelvey
* *[[Yucca carnerosana]]'
* *Yucca constricta* Buckl
* *Yucca elata* (Engelm.) Engelm.
* *Yucca elephantipes* Regel
* *Yucca faxoniana* (Trel.) Sarg.
* *Yucca filamentosa* L.
* *Yucca filifera* Chabaud
* *Yucca flaccida* Haw. 
* *Yucca glauca* Nutt. 
* *Yucca gloriosa* L. 
* *Yucca guatemalensis* Baker 
* *Yucca harrimaniae* Trel. 
* *Yucca ×karlsruhensis* Graebn.
* *Yucca louisianensis* Trel.
* *Yucca necopina* Shinners
* *Yucca pallida* McKelvey
* *Yucca reverchonii* Trel.
* *Yucca rupicola* Scheele 
* *Yucca schidigera* Roezl ex Ortgies 
* *Yucca schottii* Engelm. 
* *Yucca tenuistyla* Trel.
* *Yucca thompsoniana* Trel.
* *Yucca torreyi* Shafer
* *Yucca treculeana* Carr.
* *Yucca whipplei'' Torr.

## Eksterne lenker
*
Zhang Mao

**Zhang Mao** (kinesisk: 张茅, født 1954 i fylket Juye i provinsen Shandong i Folkerepublikken Kina) er en kinesisk kommunistisk politiker.

Han er utdannet i jus, og ble medlem av Det kinesiske kommunistiske parti i 1973.  

Zhang Mao begynte sin karriere i Beijing glassfabrikk, og senere i forskjellige partiverv i distriktet Haidian i Beijing. I 2009 ble han sekretær for Kinas helseministerium.

## Eksterne lenker
*
Panlong

**Panlong** kan være:
*Panlong – bydistrikt i byprefekturet Kunming i provinsen Yunnan i Folkerepublikken Kina.
*Panlong – elv i byen Kunming i Kina.
*Panlong – den kinesiske delen av elva Lô.
*Panlong – mytologisk drage i kinesisk folketro.